Goldeneye Hideaway | Kelleys Island, Ohio
Goldeneye Hideaway	Rentals	House
192 Lincoln Rd., Kelleys Island, OH 43438	| Maximum # of Guests: 6
*** Weekday nights are available between $225-$300, based on three night minimum. KalenderWerk Vir OnsKontak Ons	GWK Farm FoodsTuis » Ons Maatskappy » GWK Graanprodukte » GWK Farm Foods
Uit die omgewing, vir die omgewing
Toe die eerste graaf in die grond by Modderrivier gedruk is in Augustus 2013, was dit die begin van ‘n groot droom wat nou realiteit geword het. Twee jaar later kan GWK met trots aankondig dat ons een van die grootste ontwikkelinge in landbou en voedselverskaffing oor die afgelope vyf jaar in Suid-Afrika, suksesvol voltooi het.
Die GWK Farm Foods meule en koekie- en pastafabriek is reeds in produksie, maar die amptelike bekendstelling sal gedurende April 2016 plaasvind.
Tydens die beplanning van die aanleg is daar groot klem gelê daarop om ‘n “groen” benadering te volg – deel van GWK se belofte van verantwoordelikheid teenoor die omgewing. ‘n Houerdam is by die aanleg gebou vir die opvang en hergebruik van stormwater, asook gesuiwerde rioolwater, waarmee die tuine besproei sal word. Energiebesparende beligting en motors vir aandrywing is geïnstalleer. Die oriëntasie van die geboue is tydens die ontwerp ook in ag geneem sodat die invloed van sonlig in die warm somers tot die minimum beperk word.
Die unieke, en seker mees belangrike, eienskap van die produkte wat hier vervaardig word, is die oorsprong daarvan. GWK, en dus GWK Farm Foods en die aanlegte, is in totale produsentebesit. Dit is dan ook hierdie produsente wat die rou produk aan die meule lewer om uiteindelik verwerk te word in heilsame, gesonde produkte. Die konstantheid van die bron van die rou produk verseker top-gehalte produkte – die gewasse word in dieselfde grondstowwe, klimaat en variëteite geplant. Veranderinge aan die samestelling van koring is minimaal. Ons waarborg daarom gehalte produkte waarvan ons die oorsprong ken. Konsekwentheid is ook die wagwoord tydens die produksieprosesse om altyd dieselfde, hoë standaard verbruikersprodukte te lewer.
Daar is ongeveer 100 personeellede wat werksaam is op die perseel en elk is verantwoordelik vir hul eie, unieke take. Gehaltebeheer word dus hier ook toegepas deur aangewese personeel in verskillende take te hê wat verantwoordelikheid neem vir wat in daardie spesifieke area gebeur. Die personeel wat deel van die span vorm, is kundig en ervare – sommige met jare se ondervinding in die bedryf.
Gehalte is ook nie ingeboet in die proses waartydens die aanleg toegerus is nie. Die beste, nuutste tegnologie en toerusting ter wêreld is vir die aanleg aangeskaf wat grootliks outomaties beheer sal word. ‘n Volledig toegeruste, modern laboratorium waar deurlopende toetse en gehaltebeheer gemonitor word, maak deel uit van die aanleg en halaal-status is reeds aan die fabriek toegeken. ISO en HACCP sertifisering sal verder bydra tot gehalte. Die aanleg beskik oor sy eie water- en kragtoevoer.
Twee meulens is gereed om produksie te hanteer om te verseker dat die proses wel voortgaan indien daar ‘n probleem met een van die meulens is. Hierdie meulens beskik oor die kapasiteit om 600 ton meel per dag te produseer. Maandeliks kan die fabriek 580 ton koekies vervaardig, sowel as 550 ton pasta. Wat verspreiding betref, beskik die aanleg oor die kapasiteit om daagliks 20 interlink-vragmotors met produkte uit te stuur.
Gehalte, konsekwentheid en oorsprong op die plaas. Dít is wat verbruikers in ons plaaslike, maar wêreldklas, produkte sal proe.
GWK Farm Foods Beskuitjiefabriek
GWK Farm Foods Mieliemeule
GWK Farm Foods Pastafabriek
GWK Farm Foods Koringmeule
Sel: 083 459 1495